
	ביטול סעיף 5
	1.
	בחוק שירות המדינה (מינויים), התשי"ט–1959[footnoteRef:2] (להלן – החוק העיקרי), סעיף 5 – בטל. [2:  ס"ח התשי"ט, עמ' 86.] 


	ביטול סעיף 6
	2.
	סעיף 6 לחוק העיקרי – בטל.

	הוספת סעיפים 6א עד 6ג
	3.
	אחרי סעיף 6 לחוק העיקרי יבוא:

	
	
	"ועדת כשירות
	6א.
	(א)	הממשלה תמנה ועדת כשירות אשר תקבע אם מועמד לתפקיד בכיר בשירות המדינה, כהגדרתו בסעיף 34א לחוק-יסוד: הממשלה[footnoteRef:3], עומד בתנאי הכשירות שנקבעו לתפקיד אליו הוא מועמד. [3:  ס"ח התשס"א, עמ' 158.] 


	
	
	
	
	
	
	(ב) 	ועדת הכשירות תורכב משלושה נציגי ציבור אותם תבחר הממשלה.

	
	
	
	
	
	
	(ג) 	נציבות שירות המדינה תסייע לוועדת הכשירות בעבודתה לפי דרישה.

	
	
	ועדת השימועים של הכנסת
	6ב.
	(א) 	הכנסת תמנה מקרב חבריה ועדת שימועים.

	
	
	
	
	
	
	(ב) 	ועדת השימועים תורכב משני חברי קואליציה מסיעות שונות, ככל שישנן, אשר ייבחרו בידי חברי הקואליציה, משני חברי אופוזיציה מסיעות שונות, ככל שישנן, אשר ייבחרו בידי חברי האופוזיציה ומיושב ראש אשר ייבחר בידי הכנסת.

	
	
	מינוי בכירים בשירות המדינה
	6ג.
	(א) 	בסעיף זה –

	
	
	
	
	
	
	"בכיר בשירות המדינה" – כהגדרתו בסעיף 34א לחוק-יסוד: הממשלה;

	
	
	
	
	
	
	"משרת בכיר" – משרה מסוימת של בכיר בשירות המדינה;

	
	
	
	
	
	
	"השר" – שר המוסמך להציע לממשלה מועמד למשרת בכיר ביחס להצעת המינוי לאותה משרה.

	
	
	
	
	
	
	(ב) 	ראה השר כי יש למנות אדם למשרת בכיר, יבחר לפי שיקול דעתו הבלעדי מועמד הראוי בעיניו למשרת הבכיר ויפנה לוועדת הכשירות בכדי שתקבע אם המועמד עומד בתנאי הכשירות הקבועים לאותה המשרה.

	
	
	
	
	
	
	(ג) 	ועדת הכשירות תגבש בתוך שבעה ימים את מסקנותיה, אודות עמידת המועמד בתנאי הכשירות הקבועים למשרת הבכיר בלבד, ותעבירם לשר הפונה; מסקנות הוועדה יהיו חסויות כל עוד המועמדות לא הוגשה לאישור הממשלה.

	
	
	
	
	
	
	(ד) 	ראה השר להציע לממשלה מועמד כאמור למשרת בכיר העומד בתנאי הכשירות לתפקיד לפי קביעת ועדת הכשירות, יפנה לוועדת השימועים של הכנסת בבקשה לקיים שימוע למועמד ולגבש המלצות בעניין התאמתו למשרת הבכיר; השר יצרף לפנייתו את מסקנות ועדת הכשירות כאמור בסעיף קטן (ג) וכל חומר הנראה בעיניו.

	
	
	
	
	
	
	(ה) 	ועדת השימועים תקיים שימוע מתועד למועמד למשרת הבכיר בתוך שבעה ימים מפניית השר בעניינו ותעביר לשר ולראש הממשלה בתוך יומיים נוספים את התיעוד המצולם של השימוע בצירוף המלצותיה ביחס להתאמת המועמד למשרת הבכיר ומסקנות ועדת הכשירות; השימוע יתקיים בדלתיים סגורות בנוכחות חברי הוועדה, המועמד וצוותי הצילום והמינהלה של הוועדה בלבד. 

	
	
	
	
	
	
	(ו) 	ועדת השימועים רשאית להחליט ברוב חבריה שלא לזמן לשימוע מועמד לפי סעיף 34א(ו)(9) עד (11) לחוק-יסוד: הממשלה, ותעביר את החלטתה בכתב לממשלה בתוך שבעה ימים מפניית השר; לא זומן המועמד לשימוע, רשאית הוועדה להעביר לממשלה את המלצתה בהתאם לחומר שיועבר לעיונה על ידי השר בתוך יומיים נוספים. 

	
	
	
	
	
	
	(ז) 	השר רשאי להאריך את המועדים הקבועים בסעיפים קטנים (ה) ו-(ו).

	
	
	
	
	
	
	(ח) 	לא קיימה ועדת השימועים של הכנסת שימוע או לא העבירה את המלצותיה המנומקות בזמנים האמורים בסעיפים קטנים (ה) עד (ז), רשאית הממשלה להשלים את הליך המינוי למשרת הבכיר ללא המלצה כאמור. 

	
	
	
	
	
	
	(ט) 	השר המוסמך להציע את מינוי המועמד יפרסם את מסקנות ועדת הכשירות כאמור בסעיף קטן (ג) ואת המלצות ועדת השימועים של הכנסת ביחס למועמד למשרת בכיר יחד עם התיעוד המצולם של השימוע שנערך לו כאמור בסעיף קטן (ה), למעט חלקים מההמלצות ומהתיעוד המצולם שוועדת השימועים קבעה כי אין לפרסמם מטעמי צנעת הפרט או מטעמים ביטחוניים, חמישה ימים לפני המועד המתוכנן להחלטת ממשלה בדבר מינויו ולאחר שנתן המועמד את הסכמתו להצעת מינויו לאישור סופי של הממשלה; אין לפרסם את מסקנות ועדת הכשירות, המלצות ועדת השימועים או צילום של שימוע כאמור, במלואם או בחלקם, שלא לפי סעיף קטן זה. 

	
	
	
	
	
	
	(י) 	אין מוסיפים מגבלות על ההליכים הקבועים בסעיף זה לאיתור, הצעה ומינוי של מועמדים למשרת בכיר אלא בחוק."

	תיקון סעיף 12
	4.
	בסעיף 12 לחוק העיקרי, אחרי "להוראות חוק זה" יבוא "ולסעיף 34א לחוק-יסוד: הממשלה", והמילים "ועל המינוי לא תחול חובת המכרז לפי סעיף 19" – יימחקו.

	תיקון פקודת המשטרה
	5.
	בפקודת המשטרה [נוסח חדש], התשל"א–1971[footnoteRef:4] – [4:  ס"ח התשל"א, עמ' 390.] 


	
	
	(1)	בסעיף 8א, בסופו יבוא "בכפוף להוראות סעיף 34א לחוק-יסוד: הממשלה, וסעיף 6ג לחוק שירות המדינה (מינויים), התשי"ט–1959";

	
	
	(2)	בסעיף 21, בסופו יבוא "למעט המפקח הכללי של משטרת ישראל".

	תיקון חוק שירות הביטחון הכללי
	6.
	בחוק שירות הביטחון הכללי, התשס"ב–2002[footnoteRef:5], בסעיף 3 – [5:  ס"ח התשס"ב, עמ' 179.] 


	
	
	(1)	בסעיף קטן (א), אחרי "הצעת ראש הממשלה" יבוא "בכפוף להוראות סעיף 34א לחוק-יסוד: הממשלה, וסעיף 6ג לחוק שירות המדינה (מינויים), התשי"ט–1959";

	
	
	(2)	סעיפים קטנים (ב) ו-(ג) – בטלים.

	תיקון פקודת בתי הסוהר
	7.
	בפקודת בתי הסוהר [נוסח חדש], התשל"ב–1971[footnoteRef:6], בסעיף 78, בסופו יבוא "בכפוף להוראות סעיף 34א לחוק-יסוד: הממשלה, וסעיף 6ג לחוק שירות המדינה (מינויים), התשי"ט–1959". [6:  ס"ח התשל"ב, עמ' 459.] 


	תיקון חוק רשות מקרקעי ישראל
	8.
	בחוק רשות מקרקעי ישראל, התש"ך–1960[footnoteRef:7], בסעיף 2 – [7:  ס"ח התש"ך, עמ' 57.] 


	
	
	(1) 	בסעיף קטן (ב)(1), אחרי "ימנו מנהל לרשות" יבוא "בכפוף להוראות סעיף 34א לחוק-יסוד: הממשלה, וסעיף 6ג לחוק שירות המדינה (מינויים), התשי"ט–1959", והמילים "לתקופת כהונה בת חמש שנים" והמילים "על מינויו של מנהל הרשות לא תחול חובת המכרז לפי סעיף 19 לחוק שירות המדינה (מינויים), התשי"ט–1959" – יימחקו;

	
	
	(2) 	סעיף קטן (ד) – בטל.

	תיקון חוק המטה לביטחון לאומי
	9.
	בחוק המטה לביטחון לאומי, התשס"ח–2008[footnoteRef:8] –  [8:  ס"ח התשס"ח, עמ' 833.] 


	
	
	(1) 	בסעיף 3(א), במקום "על המינוי האמור לא תחול חובת המכרז לפי סעיף 19 לחוק שירות המדינה (מינויים), התשי"ט–1959" יבוא "בכפוף להוראות סעיף 34א לחוק-יסוד: הממשלה, וסעיף 6ג לחוק שירות המדינה (מינויים), התשי"ט–1959";

	
	
	(2) 	בסעיף 4, בסופו יבוא: 

	
	
	
	"(5)	בהתאם להוראות סעיף 34א(ה) לחוק-יסוד: הממשלה.";

	
	
	(3)	בסעיף 5 – 

	
	
	
	(א)	בסעיף קטן (א), במקום "על המינוי האמור לא תחול חובת המכרז לפי חוק המינויים" יבוא "בכפוף להוראות סעיף 34א לחוק-יסוד: הממשלה, וסעיף 6ג לחוק שירות המדינה (מינויים), התשי"ט–1959"; 

	
	
	
	(ב) 	סעיף קטן (ד) – בטל;

	
	
	
	(ג) 	בסעיף קטן (ה), במקום "ו-(4)" יבוא "(4) ו-(5)".

	עדיפות החוק
	10.
	חוק זה גובר על כל הוראה בחוק, הנוגעת לדרכי מינוי או סיום כהונה של בכיר מסוים בשירות המדינה, אם החוק נחקק לפני תחילתו של חוק זה. 



דברי הסבר
מטרת הצעת חוק זו היא להשלים תיקון מקביל להצעת חוק-יסוד: הממשלה (תיקון – מינויים בכירים בשירות המדינה) (פ/6551/25), ויחדיו לייעל את עבודת הממשלה ואת יישום החלטותיה, להבטיח את הכלים לאחריות הממשלה כלפי העם והכנסת על תוצאות תקופת כהונתה, ללמוד ממודל מינוי הבכירים בדמוקרטיות המובילות בעולם, ליישם את העיקרון החוקתי הקבוע בסעיף 1 לחוק-יסוד: הממשלה, שלפיו הממשלה היא הרשות המבצעת של המדינה, ולממש את עקרונות הדמוקרטיה כנוסח אברהם לינקולן אודות ממשלה של העם, על ידי העם ולמען העם. הכול, כמפורט בדברי ההסבר להצעת חוק-יסוד: הממשלה (תיקון – מינויים בכירים בשירות המדינה). 
הצעת חוק זו קובעת מנגנון לבדיקת עמידתם של מועמדים לתפקידים בכירים בשירות המדינה בתנאי הכשירות הקבועים לתפקיד, ובכך מבטיחה כי שיקול הדעת שניתן לנבחרי הציבור בממשלה במינוי בכירים אלה לא יבוא על חשבון הצורך להבטיח עמידה בתנאי הכשירות לתפקיד. 
עוד מוצע להקים מנגנון לעריכת שימוע למועמדים לתפקידים בכירים בשירות המדינה בידי ועדה מיוחדת של הכנסת המורכבת מנציגי קואליציה ונציגי אופוזיציה.
מוצע לבטל את סעיפים 5 ו-6 בחוק שירות המדינה (מינויים), התשי"ט–1959 (להלן – החוק), שעוסקים במינוי היועץ המשפטי לממשלה ובמינוי נציב שירות המדינה בהתאמה, מכיוון שדרך מינויים יוסדר בהצעת חוק-יסוד: הממשלה (תיקון – מינויים בכירים בשירות המדינה), ובהצעת חוק זו.
עוד מוצע להוסיף לחוק העיקרי שלושה סעיפים חדשים: סעיף 6א שעוסק בוועדת כשירות שתמנה הממשלה ותפקידה יהיה לקבוע אם מועמד עומד בתנאי הכשירות שנקבעו לתפקיד בכיר בשירות המדינה, כמשמעותו בסעיף קטן 34א(ו) המוצע לחוק-יסוד: הממשלה, אליו הוא מועמד.
סעיף 6ב להצעת החוק מציע לקבוע כי הכנסת תמנה מקרב חבריה ועדת שימועים, אשר תורכב משני נציגי קואליציה, שני נציגי אופוזיציה ויושב ראש שייבחר על ידי הכנסת, אשר תפקידה יהיה לקיים שימועים לבכירים בשירות המדינה כמפורט בסעיף 6ג המוצע לחוק.
בסעיף 6ג מוצע לקבוע מנגנון מפורט להליך מינוים של בכירים בשירות המדינה הכולל בחירת מועמד לפי שיקול דעתו של השר המופקד על הצעת המינוי, בדיקת עמידתו של המועמד בתנאי הכשירות הקבועים לתפקיד בידי ועדת הכשירות שמונתה לפי סעיף 6א המוצע, סמכות לוועדת השימועים של הכנסת שהוקמה לפי סעיף 6ב המוצע לקיים למועמד שימוע מתועד ולהגיש את מסקנותיה לממשלה, אשר יפורסמו לציבור יחד עם התיעוד המצולם של השימוע לפני החלטת הממשלה בשאלת המינוי. עוד מוצע לקבוע כי אין להוסיף מגבלות על ההליכים הקבועים בסעיף זה לאיתור, הצעה ומינוי של מועמדים למשרת בכיר אלא בחוק. 
בנוסף, מוצעים מספר תיקונים עקיפים לחוקים קיימים שעוסקים במנגנון מינוי של בכירים מסוימים בשירות המדינה כך שיהלמו את התיקון המוצע לחוק ואת התיקון המוצע בסעיף 34א לחוק-יסוד: הממשלה. בהמשך לכך, בסעיף 10 מוצע לקבוע גם סעיף שיורי כללי שיבטיח שמנגנון המינוי וסיום הכהונה הקבוע בחוק ובסעיף 34א המוצע לחוק-יסוד: הממשלה, יוכל לפעול גם ביחס לכל מינוי או סיום כהונה של בכיר בשירות המדינה המוסדרים בכל חוק מסוים. זאת, בניגוד לכלל ברירת הדין הרגיל שלפיו חוק מסוים גובר על חוק כללי. 
הצעת חוק זו, יחד עם התיקון המקביל האמור בחוק-יסוד: הממשלה, יעמיד את ישראל בשורה אחת עם הדמוקרטיות המובילות בעולם, יבטיח לציבור ממשלה יעילה שפועלת בשיתוף פעולה מלא תחת פיקוח דמוקרטי של הכנסת ויממש את העיקרון החוקתי שהממשלה היא הרשות המבצעת של המדינה הנושאת באחריות בפני הכנסת.

והונחה על שולחן הכנסת ביום
כ"ב בשבט התשפ"ו (09.02.2026) 



7

